De sidste gløder fra en formentlig påsat brand i et sommerhus på Grønnestrandvej nær Fjerritslev var knapt slukket før Nordjyllands Beredskab blev kaldt ud til endnu en brand i området. Endnu en brand som Nordjyllands Politi formoder er påsat. Alarmen indløb klokken 21.40 og lød at et halmoplag på en mark på Nørtorupvej ved Ålborgvej øst for Fjerritslev var i brand. Halmoplaget består af omkring 100 rundballer, men en snarrådig traktorfører fik adskilt den brændende halm fra resten af stakken, så der kun ild er ild i omkring 15 halmballer. Trods indsatsen fra traktorføreren forventes det dog at Nordjyllands Beredskab skal arbejde på at slukke halmbranden ned hele natten til fredag. Nordjyllands Politi hører meget gerne fra vidner til de to brande torsdag, og hvis man har set andet mistænkeligt på Fjerritslevegnen er man også meget velkommen til at ringe på telefon 114.

Opsummering:
En snarrådig traktorfører fik adskilt brændende halmballer fra resten af en stor stak halm, så ilden ikke kunne brede sig.